ལ་སྣང་དེ་ནི་མ་འཁྲུལ་བ། ། བདག་ནི་རྫུན་པ་དེ་ནི་བདེན་པར་
གྲུབ། །བདག་ནི་སྡུག་བསྔལ་དེ་ནི་བདེ་བའི་མཆོག ། བདག་ནི་མི་རྟག་དེ་ནི་རྟག་པའི
གཙོ། ། བདག་ནི་ཀུན་བཏགས་དེ་ནི་ཡོངས་གྲུབ་ཡིན། །ཤཱཀ་ཐུབ་ཆོས་སྐུ་དེ་ནི་སངས་
རྒྱས་དངོས། །སངས་རྒྱས་འཕྲིན་ལས་ཐམས་ཅད་དེ་ཡི་ཡིན། །སྟོབས་བཅུ་མི་འཇིགས་ལ་
སོགས་ལྟ་ཅི་སྨོས། །མཚན་དཔེ་ལ་སོགས་ཡོན་ཏན་ཀུན་དང་ལྡན། །དེ་ལ་སྐུ་ཡོད་གསུང་
དང་ཐུགས་ཀྱང་ཡོད། །སྐུ་གང་ཡིན་པ་གསུང་དང་ཐུགས་ཀྱང་ཡིན། །བདག་དང་བདག་
ལ་བཞུགས་པའི་ཤཱཀ་ཐུབ་དེ། །གཡའ་དང་གསེར་གྱི་ཚུལ་དུ་གནས་པ་ཡིན། །ན་བུན་རི་
བོའི་དཔེ་ཡིས་མཚོན་པ་ཡིན། །དེ་ལ་སོགས་པ་དཔེ་ནི་མཐའ་ཡས་ཡོད། །བདག་ལ་དེ་
འདྲའི་ཤཱཀ་ཐུབ་བཞུགས་པ་དེ། །བདག་གིས་མ་མཐོང་གྲོགས་ཀྱིས་མི་མཐོང་ལ། །འཁོར་
བའི་སེམས་ཅན་ཀུན་གྱིས་མཐོང་མི་འགྱུར། །ཉན་ཐོས་སོགས་ཀྱིས་དད་པས་རྟོགས་བྱ་
ཙམ། ། ས་བདུན་གནས་པས་ཀྱང་ནི་མངོན་སུམ་མིན། ། མཛོད་ནང་ནོར་བཞིན་ཕྱོགས་
མགོ་ཐིངས་པ་ཙམ། །དག་སར་གནས་པས་ཟུར་ཙམ་འོལ་སྤྱི་ཙམ། །མཐའ་དག་མ་ལུས་
གཟིགས་པ་སངས་རྒྱས་ཉིད། ། ཆོས་སྐུ་དེ་ནི་གདོད་ནས་སྤྲོས་དང་བྲལ། །སྤྲོས་དང་བྲལ་
446

ངོ་ཤེས་པས་བདེན་པར་གྲུབ། ། ཅི་ཡང་མིན་པའི་སྤྲོས་བྲལ་ཞེས་བྱ་བ། ། ཡིད་ལ་བྱས་ན་
རྟག་ཏུ་སྤྲོས་པ་ཡིན། ནམ་ཡང་བློས་མ་བྱས་པར་གྲོལ་འགྱུར་ན། །འཁོར་བ་སྣོད་བཅུད་
ཐམས་ཅད་རང་གྲོལ་འགྱུར། ། དོན་སྤྱི་སྒོམ་པ་ཐམས་ཅད་རྟོག་པར་ཟད། ། སྤྲོས་མེད་
དངོས་ནི་རང་རིག་ཡེ་ཤེས་སོ། །དེ་ལྟར་བདག་ལ་དེ་བཞིན་གཤེགས་པ་ནི། ། ཤཱཀྱ་ཐུབ་པ་
མཉམ་པར་བཞག་པ་བཞུགས། །རྣལ་འབྱོར་མཆོག་དང་ལྡན་པས་སངས་རྒྱས་མཐོང་། །
འདི་ཐོས་རྟོག་གེ་པ་རྣམས་ཁྲོ་ཞིང་འཁྲུགས། །ཚངས་པར་གྱུར་ཀྱང་ཆོས་སྤོང་ལས་ཀྱིས་
བསྲེགས། །དེ་བས་གྲོང་པའི་སྐྱེ་བོ་ཕལ་པ་རུ། ། ཇི་ལྟར་བདག་ལ་ཤཱཀྱའི་རྒྱལ་པོ་ཡི།. ། ཡེ་
ཤེས་སྐུ་དེ་བཞུགས་པ་ཇི་བཞིན་དུ། །ཕ་མ་ཕུ་ནུ་འཁོར་གཡོག་ཀུན་ལའང་ཡོད། །གཉེན་
ལ་དེ་ཡོད་དགྲ་ལ་དེ་ཡོད་དེ། ། ལྷ་དང་དམྱལ་བ་དུད་འགྲོ་ཀུན་ལའང་ཡོད། །འགྲོ་དྲུག་
སེམས་ཅན་ཀུན་ལའང་དེ་འདྲ་བཞུགས། ། བྱུང་དང་འབྱུང་འགྱུར་སེམས་ཅན་ཐམས་
ཅད་ལའང་། །ལྷ་མོ་སྒྱུ་འཕྲུལ་སྲས་དེ་རྟག་ཏུ་བཞུགས། །རྣལ་འབྱོར་ཅན་འགས་དེ་དག་
སོ་སོར་མཐོང་། ། སངས་རྒྱས་ཉིད་ཀྱིས་གཟིགས་ན་ཐམས་ཅད་གཅིག ། བདག་ལ་
བཞུགས་པའི་གཽ་ཏཾ་དེ་ཁོ་ན། །སེམས་ཅན་ཀུན་ལ་ཁྱབ་པར་བཞུགས་པ་ཡིན། །གཞན་ལ་
བཞུགས་པའི་བཅོམ་ལྡན་བདེ་གཤེགས་ལས། ། གཞན་པ་བདག་ལའང་མེད་དེ་ངོ་བོ་་
གཅིག །ཆོས་སྐུ་ཤིན་ཏུ་རྒྱ་ཆེ་སྣ་ཚོགས་འདི། །དེ་ཡི་ཁོངས་སུ་ཆུད་པར་གྱུར་ན་ཡང་། །
ཆོས་རྣམས་ཀུན་གྱི་ནང་ན་དེ་མཆོག་ཕྱིར། །གཙོ་དང་གཅེས་པའི་དོན་གྱི་སྙིང་པོ་ཡིན། །
ཤེས་བྱ་ཀུན་ལ་ཉེ་རིང་མེད་ཕྱིར་དང་། ཆོས་རྣམས་ཐམས་ཅད་གནས་ཚུལ་གཅིག་ཕྱིར་
དང་། སེམས་ལས་གཞན་དུ་ཕྱི་རོལ་མེད་ཕྱིར་དང་། ། སེམས་ཀྱི་ཆོས་ཉིད་སེམས་ལ་
ཁྱབ་པའི་ཕྱིར། །བདག་ལ་བཞུགས་པའི་ཉི་མའི་གཉེན་མཆོག་དེ། །བརྟན་གཡོ་སྲིད་ཞི་
ཀུན་ལ་ཁྱབ་པ་ཡིན། །བགྲོད་བྱ་ལམ་ལྔ་ས་བཅུ་ཀུན་ལ་ཁྱབ། །བསྒོམ་བྱ་བྱང་ཕྱོགས་ཕར་
ཕྱིན་ཀུན་ལ་ཁྱབ། །ཕུང་པོ་ཁམས་དང་སྐྱེ་མཆེད་ཀུན་ལ་ཁྱབ། །རྟེན་འབྲེལ་བཅུ་གཉིས་
བདེན་པ་རྣམ་བཞི་དང་། །རགས་དང་ཕྲ་བ་མཚན་མཚོན་གཞི་གསུམ་སོགས། །ཀུན་གྱི་
སྲོག་དང་དྭངས་མར་འདི་ཉིད་བཞུགས། །ཤཱཀྱའི་རིགས་ཀྱི་ཐིག་ལེའི་ཆོས་སྐུ་དེ། །བཅོམ་
ལྡན་འོད་སྲུང་ཆོས་སྐུ་གཞན་ཕོད་མིན། །རྣམ་གཟིགས་མར་མེ་མཛད་ཀྱིའང་དེ་ཁོ་ན། །
འདས་པའི་སངས་རྒྱས་ཀུན་གྱི་ཆོས་སྐུ་དེ། ། བཅོམ་ལྡན་ཤཱཀ་ཐུབ་བའི་ཆོས་སྐུ་ཡིན། །
བདེ་གཤེགས་༸གཽ་ཏཾ་ཆེན་པོའི་ཆོས་སྐུ་ལས། །འདས་པའི་སངས་རྒྱས་ཆོས་སྐུ་གཞན་ཡོད་ ་
447

མིན། །འོད་དཔག་མེད་དང་མི་འཁྲུགས་ལ་སོགས་པ། །ད་ལྟའི་སངས་རྒྱས་ཀུན་གྱི་ཆོས་
སྐུ་དང་། །བྱམས་པ་སྣང་མཛད་ལ་སོགས་མ་འོངས་པའི། །རྒྱལ་བ་ཀུན་གྱི་ཆོས་སྐུའང་དེ་
དང་འདྲ། །ཀུན་རྫོབ་སངས་རྒྱས་དུས་གསུམ་བྱུང་བ་རྣམས། །ལམ་བདེན་ཉིད་ཡིན་དེ་
དག་ཐམས་ཅད་ཀྱི། ། སྤྱི་ནོར་དོན་དམ་ཆོས་ཀྱི་སྐུ་ཡིན་པས། །ཆོས་སྐུ་གཉིས་སུ་མེད་དེ་
ཀུན་ལ་ཁྱབ། །ཆོས་སྐུ་འདི་ནི་འདས་པའི་དུས་ཚད་ཡོད། །འདས་པའི་སངས་རྒྱས་ཀུན་
གྱིས་འདི་མངོན་མཛད། །འདས་པའི་དུས་ཀྱིས་འདི་ལ་མ་གོས་པས། ད་ལྟར་ཕྱི་མའི་དུས་
ལ་འདི་ཉིད་གནས། །འདས་དུས་བཞིན་དུ་དུས་གཉིས་པོ་ལའང་སྦྱར། །དུས་ཚད་ཀུན་
ན་ཡོད་ཀྱང་དུས་སྤངས་པ། ། ད་ལྟའི་སངས་རྒྱས་ཀུན་གྱིས་འདི་རྟོགས་ཤིང་། །མ་བྱོན་
སངས་རྒྱས་ཀུན་གྱིས་ཤཱཀ་ཐུབ་ཀྱི། ། ཆོས་སྐུ་འདི་ཉིད་མངོན་དུ་མཛད་འགྱུར་གྱི། །ཆོས་
སྐུ་གཞན་ཞིག་མངོན་དུ་འགྱུར་བ་མིན། ། དུས་ལ་ཇི་བཞིན་ཕྱོགས་ལའང་སྦྱར་བྱ་སྟེ། །
ཡུལ་ཚད་ཀུན་ལ་ཡོང་ཀྱང་ཡུལ་དང་བྲལ། །སངས་རྒྱས་སྐྱེས་བུ་ཇི་སྙེད་ཐམས་ཅད་ཀྱི། །
སྤྱི་ནོར་ཡིན་པས་ཤཱཀྱ་སེང་གེ་ཡང་། ། ཡིན་ཕྱིར་ཤཱཀ་ཐུབ་ཆོས་སྐུ་ཞེས་སུ་གྲགས། ། དེ་
བཞིན་སངས་རྒྱས་ཀུན་ལའང་བསྒྲེ་བར་བྱ། །སྤྱི་ནོར་དེ་ནི་བརྟན་ཐུབ་ནོར་གྱི་མཆོག །
སྒོས་ནོར་ལམ་བདེན་ཆོས་རྣམས་ཡ་མ་བརླ། །དེ་ཕྱིར་ཤེས་བྱ་ཀུན་གྱི་གནས་ཚུལ་ནི། །
ཤཱཀ་ཐུབ་ཡིན་ཏེ་འོད་སྲུང་སོགས་ཀྱང་ཡིན། །སངས་རྒྱས་གཅིག་ཀྱང་ཡིན་ལ་ཀུན་ཀྱང་
ཡིན། །ཆོས་རྣམས་ཀུན་གྱི་གནས་ཚུལ་སངས་རྒྱས་ཡིན། ། དེ་ནི་གཙང་བདེ་རྟག་བདག་
ཕ་རོལ་ཕྱིན། །འབྲས་བུའི་སངས་རྒྱས་ཟེར་ཡང་གནས་ལུགས་ཡིན། །སྣོད་བཅུད་འཁོར་
འདས་རྟེན་འབྲེལ་ཆོས་རྣམས་ཀུན། ། རང་ཚུགས་མི་ཐུབ་བདག་མེད་སྣང་ཚུལ་ཙམ།། །
སངས་རྒྱས་དེ་ཡི་འོད་ཀྱིས་དགེ་བློ་འབྱུང་། ། དགེ་བ་རྒྱས་པས་འཁྲུལ་ སྣང་ རང་སར་་
སངས། ། དེ་ཚེ་སངས་རྒྱས་སྐྱེས་བུ་ཆོས་སྐུར་རེག། དེ་ལ་སྣང་ཚུལ་གནས་ཚུལ་ཐ་དད་
མེད། ། རང་སྣང་དང་པོ་གྲོལ་ལམ་ཁྱད་པར་བཅས། །དེ་རྗེས་ཆོས་སྐུའི་ངོ་བོར་དེ་ཉིད་
ཐིམ། ། དེ་ནས་གཞན་སྣང་གཟུགས་སྐུ་རྟག་ཏུ་འབྱུང་། །གཟུགས་སྐུ་གཉིས་དང་ལམ་
བདེན་གྱིས་བསྡུས་པའི། །བདེ་གཤེགས་དེ་ནི་སངས་རྒྱས་ཙམ་པོ་བ། །སངས་རྒྱས་དངོས་
རང་དེ་ནི་ཆོས་སྐུའོ། །ཅེས་པ་ནི་སངས་རྒྱས་ཉིད་སྙིང་པོར་རྣམ་པར་གཞག་པའོ། །
ད་དུང་ཀུན་མཁྱེན་ཆེ་ལ་གསོལ་བ་འདེབས། །བློ་ཡི་རྟོགས་ཚུལ་གཉིས་པ་འདི་ལྟར་
གོ ། རང་བཞིན་དྲི་མེད་དེ་ནི་གཉིས་མེད་དེ། །བཅོམ་ལྡན་ས་སྟེང་བཞུགས་པའི་དཔེ་
448

དང་འདྲ། །བུམ་པའི་རང་བཞིན་ཆོས་ཉིད་ཅེས་བྱ་བ། །གདོད་ནས་གཟུང་འཛིན་གཉིས་
བྲལ་ཡེ་ཤེས་ཏེ། །དེ་ནི་དོན་དམ་དེ་ནི་སྟོང་ཉིད་དང་། །དེ་ནི་བརྗོད་བྲལ་དེ་ནི་སྤྲོས་བྲལ་
དང་། ། དེ་ནི་མཐའ་བྲལ་རང་བཞིན་ཤེར་ཕྱིན་ནོ། ། དེ་ནི་རྟག་ཆད་མཐའ་ལས་གདོད་
ནས་འདས། ། ཡོད་མཐའ་མེད་མཐའ་ཡིན་མིན་མཐའ་དང་བྲལ། ། རྒྱུ་འབྲས་མ་ཡིན་
གཅིག་མིན་དུ་མ་མིན། །ཡུལ་དང་ཡུལ་ཅན་དབྱེ་བ་འདི་ལ་མེད། །རྟོགས་བྱ་རྟོགས་བྱེད་
རིམ་པ་ཀུན་བྲལ་ཡང་། ། ཅི་མེད་ཅང་མེད་ཅི་ཡང་མ་ཡིན་ཙམ། ། གང་དུའང་མི་གནས་
ཙམ་གྱི་སྟོང་ཉིད་མིན། ། དེ་འདྲ་ཡིན་ན་དངོས་མེད་ཙམ་དུ་འགྱུར། །དེ་ཡང་འདོད་ན་
མངོན་སུམ་རྟོགས་མི་སྲིད། །རྟོག་པས་རྟོགས་ན་སྤྲོས་པའི་ཐ་ཤལ་ཡིན། ། མ་རྟོགས་པར་
འདོད་འབད་པ་དོན་མེད་འགྱུར། ། དེ་ཕྱིར་འདི་ནི་སྤྲོས་ཀུན་གྱིས་དབེན་པའི། ། རང་
རིག་རང་གསལ་གདོད་མ་གཅིག་ཏུ་ཡོད། །དེ་ཡི་ཁྱད་པར་རྣམ་པ་ཐམས་ཅད་པ། །སྲིད་
འདས་ཀུན་གྱི་རྣམ་པ་ཡོད་ཚད་དུ། །གདོད་ནས་རྟག་ཏུ་ཅིག་ཅར་ཤར་བཞིན་པ། ། ཤར་
ཡང་དེ་རྣམས་ཀུན་གྱིས་མ་གོས་པ། །གཟུགས་སྒྲ་དྲི་རོ་རེག་བྱའི་ཡུལ་སྤངས་ཀྱང་། ། ཡེ་
ཤེས་གཟུགས་སོགས་ཀུན་ཏུ་ཡོད་ཡོད་པ། ། མིག་སོགས་དབང་པོའི་ལུས་ནི་སྤངས་གྱུར་
ཀྱང་། ། དོན་དམ་མིག་སོགས་ཀུན་ཏུ་གནས་གནས་པ། །ཚོགས་བརྒྱད་སེམས་བྱུང་རྣམ་
རྟོག་ཀུན་བྲལ་ཡང་། །ཆོས་ཉིད་རིག་པ་མཐའ་ཡས་ཤར་ཤར་བ། །དེ་སོགས་ཤེས་བྱ་ཀུན་
ལ་སྦྱར་བར་བྱ། །རྣམ་པ་ཀུན་ལྡན་རྣམ་པ་མེད་པར་དགོངས། །ཕྱོགས་ཀྱིས་མ་གོས་དུས་
ཀྱིས་མ་གོས་ཀྱང་། །ཕྱོགས་དུས་ཀུན་གྱི་རྣམ་པ་འཆར་བའི་ཕྱིར། །དུས་གསུམ་དུས་མེད་
རྟོགས་པའི་ཡེ་ཤེས་སོ། །དུས་རྣམས་ཀུན་ཏུ་བྱུང་ཡང་རྟག་པ་དང་། རྣམ་པ་ཀུན་ ཏུ་
བྱུང་ཡང་སྤྲོས་བྲལ་བ། ། འདི་ནི་བསམ་གྱིས་མི་ཁྱབ་མཚན་ཉིད་ཏེ། ། འཕགས་མཆོག་
རྣམས་ཀྱིས་མངོན་སུམ་ཉིད་དུ་གཟིགས། ། རྒྱ་བོད་ཡུལ་གྱི་སྐལ་ཆད་ཐོས་རློམ་ཅན། །
ཐམས་ ཅད་འདི་ཐོས་ཙམ་ ན་སྙིང་ཁྲག་བསྐམས། ། དེ་ཕྱིཪ་ཪི་ཆོས་གསང་བ་ཟབ་ མོ་་་
ཡིན། ། སྲིད་ཚད་ཀུན་གྱི་རྣམ་པར་གནས་པའི་ཕྱིར། །སྐྱོབ་པ་ཀུན་གྱི་ཡོན་ཏན་འདི་ལ་
ཡོད། །འདི་ཉིད་བདེ་གཤེགས་ཆོས་སྐུ་དངོས་ཉིད་ཡིན། །བདེ་གཤེགས་སྙིང་པོ་ཡོན་ཏན་
ཅན་ཞེས་བྱ། །བུམ་པའི་དངོས་ལ་བདེ་གཤེགས་སྙིང་པོ་བཞུགས། །གནས་ཚུལ་ཆོས་ཉིད་
དེ་ཡིན་བུམ་པ་མིན། ། བུམ་པ་ཞེས་པ་ནམ་ཡང་ཡོད་མ་མྱོང་། ། བུམ་པར་སྣང་བ་དེ་ནི་
འཁྲུལ་སྣང་ཙམ། ། དེ་ཡི་ཤུལ་ན་གཉིས་མེད་ཡེ་ཤེས་ཡོད། །དེ་ནི་རྟག་བརྟན་ཞི་བ་གཡུང་
449

དྲུང་ཉིད། །བུམ་པའི་ཆོས་དབྱིངས་དེ་ལྟར་ཡིན་པ་བཞིན། །ཀ་བ་སོགས་ཀྱི་དབྱིངས་
ཀྱང་དེ་དང་འདྲ། ། དེ་ཡི་རིགས་པས་འབྱུང་བ་འབྱུང་གྱུར་དང་། ། གཙོ་བོ་རྣམ་ཤེས་
འཁོར་དང་བཅས་པ་དང་། ། ཡུལ་དུས་སྐྱེ་འགག་ལ་སོགས་ཆོས་ཀུན་གྱི། ། རང་བཞིན་
གནས་ལུགས་བདེ་བར་གཤེགས་པ་ཡིན། །དེ་ལྟར་ཡིན་ན་སེམས་ཅན་ཐམས་ཅད་ཀྱི། །
གནས་ལུགས་བདེ་གཤེགས་ཡིན་པ་སྨོས་ཅི་དགོས། །གནས་ལུགས་གཟུང་འཛིན་གཉིས་
བྲལ་ཡེ་ཤེས་ཀྱི། ། ཆ་ནས་འཕགས་མཆོག་ཀུན་གྱིས་གཅིག་ཏུ་གཟིགས། ། དེ་ཉིད་ཡོན་
ཏན་ཅན་གྱི་སྙིང་པོ་རུ། །གཟིགས་པ་རྣམས་ལའང་སོ་སོར་སྣང་བ་ཡོད། །སྒྲིབ་ཀུན་བྲལ་
ན་ཐ་དད་སྣང་བ་མེད། །སོ་སོར་སྣང་བ་ཐམས་ཅད་འཁྲུལ་པ་སྟེ། །ཤེས་ཧྱའི་སྒྲིབ་པ་ཡིན་
པས་དེ་ཟད་ན། །རང་སྣང་ཉིད་ལ་ཆོས་སྐུ་ལས་གཞན་མེད། །སངས་རྒྱས་ཡེ་ཤེས་ཁོ་ནའི་
སྤྱོད་ཡུལ་ན། །སངས་རྒྱས་ལས་གཞན་སྣང་བ་ཅུང་ཟད་མེད། ། དེ་ཉིད་ཕྱིན་ཅི་མ་ལོག་
རང་སྣང་སྟེ། །ཆོས་སྐུ་ལས་གཞན་གང་མཐོང་ལོག་སྣང་ཡིན། །བདག་གཞན་འཁོར་བའི་
ཆོས་ཉིད་གང་ཡིན་པ། །ངེས་པར་ཡོད་ཀྱང་མཐོང་བ་མ་ཡིན་པས། ། སྦས་པའི་ཚུལ་དུ་
འདུག་ཕྱིར་སྙིང་པོར་འདོད། ། དེ་ནི་སེམས་ཅན་རྣམས་ཀྱི་རྒྱུ་མཚན་ལ། ། བརྟེན་ནས་
སྙིང་པོར་འཇོག་ཚུལ་གཅིག་ཡིན་ནོ། །ཆོས་ཉིད་དགེ་བ་ཡིན་པས་དགེ་སེམས་འབྱུང་། །
ལམ་རྣམས་འདི་ལས་བྱུང་ཞིང་འདི་ཡིས་ཁྱབ། ། ཤེས་བྱ་ཀུན་གྱི་ཆོས་ཀྱི་དབྱིངས་འདི་
ལ། །རྟོགས་པ་པོ་ནི་སངས་རྒྱས་ཁོ་ནའི་ཕྱིར། །རྫོགས་སངས་རྒྱས་ཀྱི་ཆོས་སྐུར་མཚན་
ཡང་གསོལ། །དམ་པའི་དོན་གྱི་སེམས་ཅན་སངས་རྒྱས་གཅིག ། ལུས་ངག་ཡིད་གསུམ་
འདུས་པའི་ཕུང་པོ་ནི། ། བརྡའ་ཙམ་དབང་གིས་ཀུན་རྫོབ་སེམས་ཅན་ཏེ། །སྐྱེས་བུར་
འཇོག་པ་ཀུན་རྫོབ་སྒོ་ནས་བརྗོད། །ཆོས་ཅན་མིང་གིས་སྦྱོར་ན་ཀུན་རྫོབ་གཙོ། །སངས་
རྒྱས་སོགས་ལ་དོན་དམ་གཙོ་བོར་རིག །རྫོགས་སངས་རྒྱས་ལ་ཀུན་རྫོབ་མི་སྣང་ཡང་། །
རྣམ་པ་ཐམས་ཅད་ཉིད་ཀྱིས་ཇི་སྙེད་མཁྱེན། །འཁོར་འདས་དེ་བཞིན་ཉིད་དབྱེར་མེད་
ཅེས་པ། །ཕན་ཚུན་འདྲ་བ་ཙམ་ལ་འཇོག་པ་འཁྲུལ། །དངོས་མེད་ཡིན་ན་ལྡོག་རྐྱང་ཙམ་
དུ་ཟད། ། དེ་ལ་ཐ་དད་འདྲ་མཚན་ཇི་བཞིན་མེད། ། གལ་ཏེ་དངོས་ཡིན་ངོ་བོ་ཐ་དད་
ན། །རྣམ་པ་ཀུན་ཏུ་འདྲ་བ་སྲིད་མ་ཡིན། །ཇི་ལྟར་སྔར་བཞིན་ཕྱིས་ཀྱང་དེ་ཉིད་འདི། །
མི་རྟག་དུ་མ་ཉིད་ལ་ཤིན་ཏུ་འགལ། །དྲི་བཅས་འཁོར་བ་ལ་འབྲེལ་ཞི་ལ་མེད། ། དྲི་མེད་
སྲིད་ལ་ནམ་ཡང་མ་འབྲེལ་ན། ། སྔ་མ་ཅི་བཞིན་ཕྱི་མ་གང་ན་ཅི། ། དྲི་བཅས་དྲི་མེད་
450

དངོས་ཐ་དད་ཕྱིར་རོ། །སྐད་ཅིག་ཡིན་ན་དུས་ཚོད་སོ་སོར་འབྲེལ། །སོ་སོ་ལ་ཡང་རང་ངོ་
ཐ་དད་ཕྱིར། །ཕན་ཚུན་མཚན་ཉིད་མི་འདྲ་དུ་མས་གོས། །ཕན་ཚུན་ཇི་བཞིན་འདྲ་ཞེས་
ཟེར་བ་བླུན། །ཁྱད་པར་མི་འདྲ་ཅི་ཡང་མི་སྲིད་ན། །དེ་ནི་ངོ་བོ་གཅིག་པའི་ངན་རྟགས་
ཡིན། །འདྲ་བཞིན་མཉམ་མཚུངས་ཐལ་ཆེས་གཅིག་ཏུ་གོ ། ཆོས་དབྱིངས་གདོད་ནས་
· དྲི་མེད་དྲི་བྲལ་ཡིན། །དེ་བཞིན་ཉིད་ལ་དྲི་བཅས་ནམ་ཡང་མེད། །སེམས་ཅན་ལ་བལྟོས་